汪運幹容安齋
作者：方岳
朝代：宋

paragraphs: 筆峰插天碧，其下可以廬。
誰與半間雲，共此一束書。
君看柴桑人，自愛松菊居。
北窗天地寬，不受世卷舒。
脫巾漉老瓦，高枕眠華胥。
日月雙車轂，乾坤一蘧蒢。
是身亦安用，吾膝猶自如。
煙波健跨犢，蘚石寒緡漁。
農人告春暮，山月隨歸鋤。
尚堪抱文度，談詩到黄初。
謹毋屈聲利，望塵拜軒車。